ไทยสมุทรประกันชีวิต คว้ารางวัลบูธยอดเยี่ยม
ไทยสมุทรประกันชีวิต&nbsp; คว้ารางวัลบูธดีเด่นประเภทพื้นที่น้อยกว่า 200 ตารางเมตร ในงานสัปดาห์ประกันภัย
24 ก.ย. 2553

ไทยสมุทรประกันชีวิต  คว้ารางวัลบูธดีเด่นประเภทพื้นที่น้อยกว่า 200 ตารางเมตร ในงานสัปดาห์ประกันภัย
บริษัท ไทยสมุทรประกันชีวิต  คว้ารางวัลบูธดีเด่นประเภทพื้นที่น้อยกว่า 200 ตารางเมตร ในงานสัปดาห์ประกันภัยซึ่งจัดขึ้นโดยสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) ระหว่างวันที่ 24-26 ก.ย. 2553 ณ อาคาร 9 อิมแพค เมืองทองธานี โดยภายในบูธได้ตกแต่งให้มีบรรยากาศสบายๆ ริมทะเลในโทนสีเทอร์คอยส์และสีขาวภายใต้แนวคิด “ทะเลสดสวย ชีวิตสดใส กับไทยสมุทร” 
ทั้งนี้ นอกจากการตกแต่งบูธที่โดดเด่นแล้ว ยังได้มีการนำเสนอกรมธรรม์หลากหลาย อาทิ กรมธรรม์ Senior Happy กรมธรรม์ไทยสมุทรสะสมทรัพย์ 10/5 และ 10/6 กรมธรรม์เพิ่มทรัพย์ 15/8 กรมธรรม์พูนผล 15/9 กรมธรรม์ประกันอุบัติเหตุส่วนบุคคล และการประกันสุขภาพ พร้อมด้วยกิจกรรมเล่นเกมส์สนุกสนานและเครื่องดื่มสุดพิเศษตลอดงานสำหรับ “เพื่อน” คนพิเศษ และยังได้เตรียมเอาใจแฟนเพลงกับมินิคอนเสิร์ตโดยนักร้องขวัญใจวัยรุ่น เตชินท์ ชยุติ ในวันเสาร์ที่ 25 ก.ย.เวลา 16.30-17.00 น.